projecte-aina/catalan_government_crawling huggingface dataset:
La declaració de l'estat d'alarma per a la contenció de l'expansió de la pandèmia de la COVID-19 i les mesures de confinament han suposat un punt d'inflexió en el desenvolupament del curs acadèmic.
D'una banda, s'han hagut d'adaptar els sistemes de docència i d'avaluació dels diferents nivells educatius.
De l'altra, els processos de preinscripció i matriculació s'han hagut d'ajornar.
Tot seguit es presenta un recull de notícies i de fonts d'informació per al seguiment de les principals novetats en l'àmbit acadèmic.
Cal tenir en compte, però, que les dates es poden modificar en funció de noves mesures que calgui adoptar amb relació a la COVID-19.
S'ha obert la preinscripció dels ensenyaments gratuïts i obligatoris (primer cicle i segon cicle d'educació infantil, educació primària i secundària obligatòria), que es farà del 13 al 22 de maig.
Tot i així, els ajuntaments poden establir un calendari propi que han de fer públic abans del 13 de maig i que ha d'estar comprès entre el 13 de maig i el 25 de juny de 2020.
Posteriorment s'obrirà la preinscripció de la resta d'ensenyaments.
Per dur a terme aquests processos es tindran en compte les següents mesures d'adequació a la situació actual relacionada amb canvis en el procediment de preinscripció i matriculació per evitar o reduir la presentació física de les sol·licituds de preinscripció i altra documentació.
Per això, es proposa el següent:
Per a més informació sobre la documentació, els criteris i els processos de preinscripció i matrícula, consulteu el web de cada departament.
En els teus moments més baixos o en els dies més negres, aquesta aplicació gratuïta vol recolzar-te, sigui quin sigui el motiu de la teva angoixa.
Qui ha dit que ser jove és fàcil?
L'adolescència i la joventut són etapes plenes de canvis, de descobertes i d'efervescència vital que generen molts estats d'ànim diferents.
I els joves han de passar aquest procés en un món cada cop més competitiu i un escenari socioeconòmic desfavorable.
Massa coses alhora que juntes i barrejades creen un cocktail explosiu que poden minar l'autoestima dels joves, generar infelicitat i afectar la salut, sobretot la mental.
Els joves també estan exposats a malalties o trastorns mentals, com la depressió o l'estrès causats per: situacions escolars (bullying) o familiars; trastorns mentals derivats d'addiccions (drogues, alcohol, Internet o videoconsoles); ciberassetjament; anorèxia i bulímia; conflictes emocionals; problemes de relació; violència de gènere; la situació prolongada d'atur; la frustració per la incertesa envers el futur, o la por a perdre el lloc de treball...
Aquestes situacions poden dur en casos extrems fins i tot al suïcidi.
L'angoixa, l'estrès, la depressió... no només són cosa dels adults i de la gent gran.
L'aplicació Esperança.cat s'ha creat precisament per prevenir escoltar i atendre els joves sigui quina sigui la seva preocupació, i està disponible tant per a IOS com per a Android.
Aquesta és una iniciativa de la Fundació Ajuda i Esperança.
Per tal de poder accedir a les ofertes vigents, caldrà prèviament estar inscrit a la borsa de treball com a usuari/ària.
Per poder dur a terme aquesta inscripció, és imprescindible venir personalment a l'Oficina Jove de Treball amb un currículum imprès; amb la finalitat de poder tenir una breu entrevista, i així conèixer-nos millor.
Fer arribar el currículum vitae no és condició suficient per ser inclòs/a a la borsa de treball.
Si ja estàs donat/da d'alta a la mateixa com a usuari/ària, només caldrà que t'inscriguis emplenant el següent formulari d'inscripció
Ofertes de feina disponibles en aquests moments.
Per promoure la protecció de la natura a Catalunya, diferents associacions, fundacions, ajuntaments, escoles i empreses organitzen la cinquena edició de la Setmana de la Natura, que enguany pren com a lema: Passa a l'acció per la biodiversitat!
Tothom està convidat a participar en les més de 400 activitats programades arreu del territori català: exposicions, fotografia naturalista, observació del comportament animal, anellament científic d'ocells, descoberta del món marí...
En el web de la Setmana de la Natura un mapa et facilita la cerca d'activitats.
També trobaràs informació sobre com pots col·laborar en la seva difusió, utilizant el hashtag
La Setmana de la Natura és una iniciativa de la Xarxa per a la Conservació de la Natura (XCN), una entitat sense ànim de lucre de 2n nivell, formada per associacions, fundacions, administracions públiques, universitats i centres de recerca.
Rep el suport de la Generalitat de Catalunya i de l'Obra Social "la Caixa".
Necessites informació sobre les opcions que tens per estudiar?
Vols saber com pots trobar un habitatge?
O el que vols és marxar a treballar o estudiar a l'estranger?
Et preocupa alguna cosa sobre la teva salut?
Els Punts i Oficines Joves de la XNEJ t'ofereixen informació, orientació i assessorament sobre allò que més t'interessa
Així que ja ho tenim, XNEJ és Xarxa Nacional d'Emancipació Juvenil.
La Direcció General de Joventut i l'Agència Catalana de la Joventut de la Generalitat de Catalunya són les que la impulsen i hi donen suport.
Però els principals components de la Xarxa són els ajuntaments i els consells comarcals que, mitjançant els punts d'informació juvenil i les oficines joves, treballen per afavorir el procés d'emancipació de les persones joves.
Una oficina jove és un servei d'informació, orientació, assessorament i acompanyament d'abast comarcal que integra, d'una banda, un conjunt de serveis d'informació i orientació i, d'altra banda, uns serveis especialitzats d'assessorament en temes com el treball, la salut, l'educació, l'habitatge i la mobilitat internacional.
Les oficines joves les trobaràs a la capital de la teva comarca.
Un punt d'informació juvenil és un servei, normalment d'abast municipal, que ofereix informació, orientació i, en alguns casos, també assessorament, acompanyament i tramitació de serveis.
Els PIJ els pots trobar a molts municipis de Catalunya.
Els punts forts d'aquests serveis és oferir informació, orientació i assessorament juvenil de qualitat.
Hi treballen professionals que atenen els i les joves de manera personalitzada.
Tenen en compte les teves demandes, t'ajuden a generar coneixement i a informar-te de totes les oportunitats que tens al teu abast per dur a terme el projecte que hagis pensat.
Tots i totes les joves hi tenen cabuda, siguin com siguin, vinguin d'on vinguin i necessitin el que necessitin.
Es treballa per la igualtat d'oportunitats!
Per tant, busca el teu servei, apropa't, pregunta, genera proposa i participa del teu entorn.
La XNEJ t'acompanyarà i entre totes ho farem possible.
La UNESCO ha inclòs la guia "Com trobar-hi sentit.
Consells pràctics per a joves durant el confinament", editada per Joventut, en una llista dels millors recursos i bones pràctiques a nivell mundial.
L'Organització de les Nacions Unides per a l'Educació, la Ciència i la Cultura ha recollit a The MIL Alliance Reponse to COVID-19 una selecció de 15 recursos pedagògics nascuts a diferents països d'Amèrica del Nord (els EUA i el Canadà), Amèrica del Sud (Argentina, Brasil i Colòmbia) i d'Europa (França, Països Baixos i Macedònia del Nord), a més de Catalunya.
Des de la seva publicació i difusió en línia el 2 d'abril passat, ja sou centenars de joves que us heu descarregat la guia, que recull desenes de consells pràctics per aprendre a gestionar el confinament amb equilibri emocional, ànim de superació i esperit cooperatiu.
Paral·lelament Joventut també va difondre una versió adreçada als i les professionals que treballen amb la gent jove, com són els i les informadores juvenils i les tècniques de joventut.
A partir d'ara, aquestes guies estaran també disponibles en castellà anglès i francès i les tres organitzacions europees de serveis a la joventut les difondran en tot el seu àmbit entre joves i xarxes de professionals.
En concret, l'Agència Europea d'Informació Juvenil ( ERYICA ), la xarxa europea de centres d'informació juvenil Eurodesk i l'European Youth Card Association ( EYCA ).
En l'àmbit de l'acompanyament als i les joves catalanes confinades per la Covid-19, des de Joventut també s'ha posat en funcionament recentment un consultori psicològic, que ja acumula centenars de 300 consultes d'adolescents catalans preocupats per aspectes com són els estudis, l'amor, la convivència o el propi confinament, així com una assessoria d'habitatge per a joves, amb més de 350 consultes ateses.
Malgrat la gran quantitat ofertada, les places per a la formació s'han exhaurit ràpidament.
L'obligatorietat de l'existència d'aquesta figura en totes les activitats, d'acord amb els protocols aprovats pel Pla Territorial de Protecció Civil (PROCICAT), i el fet que la demanda de formació sigui molt superior a la prevista, fan necessari posar en marxa un altre sistema alternatiu per impartir aquesta formació
Realitza la formació sense inscripció prèvia!
Activitats d'educació en el lleure 2020
Adquirir els coneixements necessaris per desenvolupar correctament la funció de responsable de prevenció i higiene.
A banda de les sessions de formació ja programades (les places de les quals estan ja exhaurides), les persones interessades en adquirir els coneixements necessaris per desenvolupar la funció de responsable de prevenció i higiene, poden visionar un vídeo amb el contingut de la formació i respondre el qüestionari que hi ha a continuació.
Tant les persones que facin la formació online en una de les sessions inicialment programades com les que superin el qüestionari després de mirar el vídeo, obtindran un certificat expedit per la Direcció General de Joventut que podran consultar i descarregar uns dies després en aquesta pàgina i amb el qual acreditaran la realització d'aquesta formació.
Els certificats no són individuals, sinó que van acompanyats d'un llistat de les quatre últimes xifres dels documents d'identitat de les persones que han realitzat la formació en una mateixa data o sessió (tant de les que han participat en una de les sessions virtuals de formació com de les que hagin visualitzat el vídeo i superat el qüestionari).
Vídeo de la formació de responsable de prevenció i higiene en les activitats d'educació en el lleure d'aquest estiu de 2020, impartida per professionals de l'Agència de Salut Pública de Catalunya en col·laboració amb la Direcció General de Joventut.
Ompliu aquest qüestionari autoavaluable un cop hagueu visionat el vídeo i llegit la documentació de la formació.
Us recomanem també fer una lectura atenta dels protocols, guies i models del web www.estiuamblleure.cat.
El qüestionari té 15 preguntes i cal respondre'n correctament, almenys, 10.
La situació sanitària derivada de la pandèmia de la COVID19 ha condicionat el desenvolupament de les activitats d'educació en el lleure i ha obligat a fer un gran esforç col·lectiu per dissenyar i implementar les mesures necessàries per garantir-ne la seguretat i la qualitat.
Casals, colònies, campaments i camps de treball, enguany eren més importants i necessaris que mai després d'una etapa de confinament especialment dura per a la població infantil i juvenil.
Aquestes activitats han permès als nois i noies el retrobament amb la natura, amb els espais oberts i amb els amics i amigues, la socialització i l'aprenentatge de les noves rutines.
I el resultat ha estat molt positiu.
Tot això no hagués estat possible sense el compromís, la responsabilitat i la gran tasca feta per monitores, monitors, caps i quel·les.
Que potser hi ha dos estius iguals?
Ens avisaven que caldria fer servir la imaginació...
Som la gent que amb una capsa de cartró pot inventar un univers.
Que des d'un racó del barri obre finestres al món.
Que d'un raig de manguera en fa una remullada per recordar.
Que pinta cares per esborrar desigualtats.
Que fa viatges fantàstics des d'un sac de dormir.
Que sap que cal enyorar els pares una estona per oblidar-se'n durant hores.
Que tenyint samarretes teixim amistats.
Que tant lluita per defensar el bosc com per arrencar una rialla.
Que té la millor recepta per deixar enrere uns mesos molt durs.
Som gent que s'arremanga, s'organitza i es compromet.
I amb mascareta o sense, ho seguirem sent.
Som monitores, caps, quel·les, monitors.
Hem fet un esforç per mantenir les activitats de lleure.
Hem pres totes les precaucions perquè nens,
nenes i joves gaudissin com es mereixen.
Perquè malgrat tot per molt que canviïn les coses
hi ha coses que no haurien de canviar mai.
El proper 25 de setembre de 10 a 14h es celebrarà a l'auditori de la Direcció General de Joventut una jornada informativa sobre el Cos Europeu de la solidaritat, una iniciativa de la Unió Europea l'objectiu de la qual és crear oportunitats perquè els joves treballin com a voluntaris o col·laborin en projectes que beneficiïn a comunitats i ciutadans de tot Europa.
El Cos Europeu de Solidaritat està obert a tota classe d'organitzacions: poden desenvolupar projectes els organismes d'administracions públiques, els municipis, les organitzacions no governamentals i les empreses.
Les organitzacions poden ser de qualsevol mida, des de grans multinacionals fins a petites ONG actives en comunitats locals.
Els seus projectes han de guardar relació amb la solidaritat i hi poden participar joves de 18 a 30 anys residents a qualsevol país de la UE i països associats.
Si voleu assistir a la jornada informativa, heu de fer la inscripció a través del següent formulari.
Les activitats d'educació en el lleure en què participen persones menors de 18 anys són una eina educativa de primer ordre i una gran oportunitat perquè nens, nenes i adolescents gaudeixin d'un lleure de qualitat amb transmissió de valors positius que els ajuden a crèixer.
L'educació en el lleure té dos vessants, el de les activitats d'estiu i el de les activitats que es realitzen durant el curs escolar.
El seu valor educatiu i social fa que sigui molt convenient poder realitzar-les al llarg de tot l'any.
L'actual situació de pandèmia ens obliga a adoptar una sèrie de mesures excepcionals per garantir que les activitats de lleure continuïn sent segures més enllà de l'estiu, per la qual cosa la Direcció General de Joventut estableix en un document les pautes que han de permetre aconseguir-ho.
En qualsevol cas, les mesures de prevenció establertes s'aniran adaptant a les resolucions, instruccions i criteris que acordin les autoritats en relació amb la situació epidemiològica territorial.
Criteris, orientacions i materials d'educació en el lleure, que també us poden ser molt útils en les activitats organitzades durant el curs escolar.
T'expliquem les claus per a organitzar un pressupost personal d'una manera senzilla i perquè puguis arribar a final de mes.
Serveis de les entitats financeres i aspectes que has de tenir en compte per decidir com i amb qui has d'administrar els diners.
Orientacions per a evitar estafes i fraus, aprendre a comprar en línia, practicar un consum responsable i fomentar el comerç just.
Informació útil per a entendre què són i com funcionen els impostos, amb un apartat específic sobre la declaració de la renda.
Les noves tecnologies i les transformacions a les ciutats han afavorit que hagi crescut el nombre de joves i noves famílies que deixen la ciutat per anar a viure en entorns més senzills i col·laboratius.
17 objectius de desenvolupament sostenible compartits a escala global per aconseguir l'any 2030.
Utilitzeu aquest formulari per enviar les vostres consultes, queixes i suggeriments sobre qualsevol dels serveis que ofereix la Generalitat de Catalunya.
No utilitzeu aquest formulari per iniciar un tràmit ni per aportar-hi dades o documentació relacionada amb un tràmit ja iniciat.
En aquests casos, cerqueu el tràmit a Tràmits gencat i, si no hi ha el que busqueu o hi ha alguna incidència tècnica, utilitzeu el formulari de petició genèrica.
Podeu fer seguiment de les vostres gestions des de l'apartat Estat de les meves gestions, des de l'Àrea privada o bé trucant al 012, amb el codi (ID) que rebreu després d'enviar el formulari.
AVÍS: Per la situació d'emergència que estem vivint, el temps de resposta de les consultes pot ser que s'allargui.
Si teniu dubtes sobre mesures, tràmits o ajuts derivats de la crisi sanitària, busqueu primer a les 'Preguntes més freqüents' si hi ha la resposta.
Ajudareu a descongestionar aquest canal d'atenció ciutadana.
Seleccioneu el canal pel qual voleu rebre un avís quan hi hagi un canvi d'estat en aquesta comunicació.
Informació bàsica de protecció de dades del tractament "Oficina Jove de Treball"
Responsable del tractament: Direcció General de Joventut del Departament de Treball, Afers Socials i Famílies.
Finalitat: La finalitat és la gestió de les dades referents a persones que s'adrecen a l'Oficina Jove de Treball i l'enviament d'informació sobre actuacions de la Direcció General de Joventut.
Legitimació: En compliment d'una missió realitzada en interès públic o en l'exercici de poders públics conferits al responsable del tractament.
Destinataris: Les dades es cediran a les empreses, amb el consentiment previ de la persona interessada.
Més informació al web: http://treballiaferssocials.gencat.cat/ca/el_departament/proteccio-de-dades/
Les arts plàstiques et poden inspirar i fer gaudir de moltes maneres diferents, amb materials, formes i colors.
Si devores còmics, si t'interessa la il·lustració o si t'agrada dibuixar, fes un cop d'ull a aquestes pàgines.
En aquesta secció et donem un cop de mà perquè puguis connectar-te amb la fotografia.
En aquesta secció et facilitem uns quants enllaços bàsics si t'interessa el món del cinema i l'audiovisual.
Hem fet una tria acurada de recursos que la xarxa et posa a l'abast perquè estiguis al dia dels esdeveniments musicals més rellevants de Catalunya.
T'oferim accés a molts enllaços d'interès perquè estiguis ben informat sobre l'actualitat de les arts escèniques.
Si t'agrada llegir, en aquesta secció trobaràs informació per a estar al dia.
Si ets dels qui escriuen, t'expliquem on pots portar les teves obres i com pots difondre-les.
T'oferim uns quants enllaços pràctics de recursos presencials i en línia per als teus treballs de l'escola, per als de la universitat, per a la feina o per a la vida diària.
Si fas una creació artística, científica o literària, automàticament apareixen els anomenats drets morals i drets d'explotació sobre la teva obra: això és la propietat intel·lectual.
El nostre país és ple de tradicions populars, fires i festes de cap a cap. N'hi ha que han variat amb els temps i n'hi ha que es mantenen prou fidels als orígens.
A Catalunya hi ha molts punts d'accés gratuït a Internet i cada cop més gent implicada en el teixit de xarxes lliures de connexió sense fils.
Coneix què és i quin pensament hi ha darrere del programari lliure així com els avantatges que ofereix i la situació a Catalunya.
El correu electrònic, els blocs, les xarxes socials...les eines de comunicació a través d'Internet es troben en constant evolució i ens repten a fer-ne un bon ús.
Recomanacions per prevenir les incursions al teu ordinador, els virus o la comercialització no autoritzada de les teves dades personals.
La robòtica, terme encunyat per Isaac Asimov, és la branca de la tecnologia que combina computació i enginyeria.
L'avenç de la intel·ligència artificial en les darrers decennis obre portes a noves oportunitats i també a molts i complexos interrogants.
Et suggerim webs de referència per estar al dia de l'actualitat tecnològica i de les contínues novetats en aquest àmbit.
Vols rebre mensualment a la teva bústia de correu electrònic les novetats més sucoses del portal?
Hi trobaràs els titulars de les notícies publicades, el 'No t'ho perdis' del mes, i diverses propostes destacades perquè siguis un participant més als debats i votacions del Facebook del Jove.cat.
JOVE.CAT és el portal imprescindible per estar al dia i trobar les respostes a tots els dubtes.
De la mateixa manera que no és el mateix gaudir de la música en directe que escoltar-la amb els nostres auriculars o reproductors, no és el mateix visitar un museu de forma virtual des de l'ordinador o la tauleta que viure l'experiència en directe.
A la nova aplicació Visitmuseum trobaràs l'eina de suport per a les teves visites presencials als museus de Catalunya.
Potser has estat al Louvre de París, al MOMA de Nova York, al British de Londres o a l'Hermitage de Sant Petersburg i no coneixes els museus que tens al costat de casa.
Catalunya és un país ric en patrimoni cultural i artístic que val la pena conèixer i visitar.
Ara amb l' app Visitmuseum ja no tens excusa per no gaudir de la cultura a Catalunya, de la mateix manera que ho fas quan viatges arreu del món.
Un cop hagis triat un dels cinc idiomes disponibles (català, aranès, castellà, anglès i francès) ja pots començar a buscar el que t'interessa.
El cercador permet trobar els museus directament o la localitat on es troben, oferint un llistat dels museus d'aquell municipi.
Fins i tot, es pot fer una cerca dels equipaments que es trobin més a prop d'on et trobes mitjançant la geolocalització.
L'aplicació complementa el recorregut dels 229 equipaments museístics de Catalunya.
Els continguts visuals i de text t'ajudaran a gaudir amb detall de les principals peces de cada museu, que sumen més de 1.300 objectes entre tots els equipaments.
A més, no cal connexió a Internet per utilitzar-la durant la visita, perquè pots descarregar-te la informació del museu que t'interessi abans de visitar-lo.
A mode de prova pilot, l' app incorpora cinc audioguies en quatre idiomes dels museus de Palamós, Badalona, Cambrils, la Noguera i del Suro de Palafrugell.
Paulatinament s'aniran incorporant més audioguies a la resta de museus.
L'aplicació està disponible tant per a Ios com per a Android.
No t'ho pensis, descarrega-te-la i viu l'experiència dels museus sense haver de viatjar a l'altra punta del món!